CELEX: C2005/045/17
Language: el
Date: 2005-02-19 00:00:00
Title: Απόφαση του Δικαστηρίου (πέμπτο τμήμα), της 16ης Δεκεμβρίου 2004, στην υπόθεση C-516/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Περιβάλλον — Διαχείριση των αποβλήτων — Χώρος ταφής απορριμμάτων του Campolungo (Ascoli Piceno) — Οδηγία 75/442/ΕΟΚ όπως τροποποιήθηκε με την οδηγία 91/156/ΕΟΚ — Άρθρα 4 και 8)

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/9
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 16ης Δεκεμβρίου 2004
   στην υπόθεση C-516/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Περιβάλλον - Διαχείριση των αποβλήτων - Χώρος ταφής απορριμμάτων του Campolungo (Ascoli Piceno) - Οδηγία 75/442/ΕΟΚ όπως τροποποιήθηκε με την οδηγία 91/156/ΕΟΚ - Άρθρα 4 και 8)
   (2005/C 45/17)
   Γλώσσα διαδικασίας: η ιταλική
   Στην υπόθεση C-516/03, με αντικείμενο προσφυγή λόγω παραβάσεως δυνάμει του άρθρου 226 ΕΚ, που ασκήθηκε στις 9 Δεκεμβρίου 2003, Επιτροπή των Ευρωπαϊκών Κοινοτήτων (εκπρόσωποι: R. Amorosi και Μ. Κωνσταντινίδης), κατά Ιταλικής Δημοκρατίας (εκπρόσωποι: I. M. Braguglia επικουρούμενος από τον M. Fiorilli), το Δικαστήριο (πέμπτο τμήμα), συγκείμενο από τους C. Gulmann, ασκούντα καθήκοντα προέδρου του πέμπτου τμήματος, R. Schintgen και J. Klučka (εισηγητή), δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 16 Δεκεμβρίου 2004 απόφαση με το ακόλουθο διατακτικό:
   
               1)
            
            
               H Ιταλική Δημοκρατία, παραλείποντας να λάβει τα αναγκαία μέτρα για να εξασφαλίσει ότι τα στερεά απόβλητα που αποτίθενται στον χώρο ταφής απορριμμάτων του Campolungo, το οποίο βρίσκεται στο έδαφος του Δήμου Ascoli Piceno (Ιταλία,) θα ανακτώνται ή θα διατίθενται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται τεχνικές ή μέθοδοι που μπορούν να βλάψουν το περιβάλλον και παραλείποντας να λάβει τα αναγκαία μέτρα ώστε ο κάτοχος των αποβλήτων που αποτίθενται στoν εν λόγω χώρο ταφής απορριμμάτων να παραδίδει τέτοια απόβλητα σε ιδιωτικό ή δημόσιο φορέα περισυλλογής ή σε επιχείρηση που εκτελεί τις εργασίες που προβλέπονται στα παραρτήματα ΙΙ Α η ΙΙ Β της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε με την οδηγία 91/156/ΕΟΚ του Συμβουλίου της 18ης Μαρτίου 1991, ή να μεριμνά ο ίδιος για την ανάκτηση ή τη διάθεσή τους, παρέβη τις υποχρεώσεις που υπέχει από τα άρθρα 4 και 8 της oδηγία αυτής.
            
         
               2)
            
            
               Kαταδικάζει τη Ιταλική Δημοκρατία στα δικαστικά έξoδα.
            
         
      (1)  ΕΕ C 59 της 06.03.2004.